Ritratt: Miguela Xuereb  Minkejja għajdut fuq il-midja soċjali matul il-ġurnata tal-lum, li l-Prim Ministru Robert Abela se jsejjaħ konferenza tal-aħbarijiet fit-3pm, s'issa m'hemm l-ebda konferma uffiċjali li dan se jsir. L-għajdut qed isir fid-dawl tan-numru rekord ta' każi ġodda tal-Covid-19, fejn kmieni wara nofsinhar tħabbar li tela' għal 510. Intant, il-Ministeru tal-Edukazzjoni ħassar konferenza tal-aħbarijiet li kienet se ssir fis-2pm. Hu mifhum li dan minħabba l-pressjoni li l-Ministru għall-Edukazzjoni Justyne Caruana qed taffaċċja mill-unions tal-għalliema biex tmexxi it-tagħlim online. Aktar informazzjoni "Qegħdin qrib li s-servizz fl-iskejjel ma jkunx jista' jiġi sostnut aktar" – MUT L-Union tal-Edukaturi Professjonali (UPA) kienet se tindirizza konferenza fit-3.30pm, iżda tħassret minħabba "li l-Prim Ministru se jindirizza konferenza fit-3pm". Ma' Newsbook.com.mt l-unjin qalet li se toħroġ stqarrija bil-pożizzjoni tagħha.